Město Wojerecy je mjeztym štwórty wobydlerski etat nastajiło. Za to su jeho radźićeljo na wčerawšim posedźenju cyłkownu lisćinu namjetow wobzamkli.
Wojerecy (AK/SN). Za swój wobydlerski etat přewostaji město Wojerecy lětsa 70 000 eurow. Prěni króć njeje financowanje kaž dotal ze srědkow krajneje pawšale wo wjesnych rumow (2018 do 2020) móžne, ale ze swójskich srědkow měšćanskeho etata zaplanowane. „To je woprawdźe dobre znamjo. Připóznawamy tak wulki angažement wobydlerjow města“, zwurazni radźićel Uwe Blazejczyk (SPD), kiž je zdobom předsyda wodźenskeje skupiny za wobydlerski etat, na wčerawšim posedźenju Wojerowskeje měšćanskeje rady. Wona je tam cyłotnu lisćinu namjetow jednohłósnje wobzamknyła. Lisćina wopřijima dohromady 83 namjetow, 35 z města samoho, a 48 z wjesnych dźělow Brětnja-Michałki, Němcy, Hórnikecy, Čorny Chołmc a Ćisk.
bos_Latn szl_Latn